Diari Oficial de la Generalitat Valenciana


Sumari del DOGV 7305, del 27-06-2014 (2014/5758)

Notificació d'acord d'anul·lació d'autorització d'ocupació de la forest pública número 47 del CUP Ombria o Mariola, al terme municipal d'Agres.
-----------------------------------------------------------------------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5758


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'anul·lació d'autorització d'ocupació de la forest pública número 47 del CUP Ombria o Mariola, al terme municipal d'Agres. [2014/5758]  
Per Resolució de 29 de juliol de 1996, de la consellera d'Agricultura i Medi Ambient (posteriorment modificada el 23.09.1996), dictada en l'expedient número 930, es va resoldre l'autorització en què es concedia a la mercantil Vigilancia Eficaz, SL, l'ocupació de terrenys de la forest pública Ombria o Mariola, número 47 del CUP, per a la instal·lació d'un repetidor de senyals radiofònics en una superfície de 30 m², per un període de 5 anys.  
La dita resolució autoritza l'ocupació de terrenys per a la instal·lació d'un repetidor de senyals radiofònics en una superfície de 30 m² per un període de cinc anys a la forest Ombria o Mariola, número 47 del CUP, propietat de la Generalitat Valenciana i situada al terme municipal d'Agres, d'acord amb els informes, plànols i plec de condicions que figuren en l'expedient. El beneficiari havia d'ingressar en concepte de cànon anual la quantitat de 150.600 pessetes.  
En la condició 13 es regula com a causa per la qual queda anul·lada l'autorització: «venciment del termini fixat i no realitzar el pagament del cànon anual».  
Amb data 5 de març de 2014, un tècnic de Gestió Forestal realitza informe en què consta que l'expedient 930 d'ocupació de forest per mitjà d'una caseta, el titular del qual és Vigilancia Eficaz, SL, es troba vençut. Es constata en l'expedient que només va ser pagat el cànon de l'any 1996.  
Així mateix, en la nota de règim intern del tècnic de Gestió Forestal es requerix al cap de comarca del Comtat que realitze indagacions sobre la titularitat dels equips instal·lats en la caseta autoritzada a Vigilancia Eficaz, SL. Les indagacions han sigut infructuoses, no han pogut ni contactar amb la mercantil ni s'ha esbrinat el titular de les instal·lacions que es troben en la caseta esmentada.  
La condició número 10 establia que l'autorització no podia ser traspassada a tercera persona sense l'autorització prèvia de l'Administració i sense que el cessionari manifestara per escrit el coneixement i l'acceptació del plec i les seues condicions, subrogant-se en els drets i obligacions que li concernisquen.  
Per tot allò que s'ha exposat, per haver vençut àmpliament el termini de l'autorització (finalitzava l'any 2001), no haver sigut pagat el cànon anual i no haver pogut contactar amb el titular de les instal·lacions, desconeixent si és el mateix o ha sigut traspassada, i com que estes són causes d'anul·lació de l'autorització d'ocupació de forest pública que es va atorgar el 23 de setembre de 1996, i de conformitat amb la normativa vigent i aplicable, esta direcció territorial acorda:  
  
Primer  
Proposar a l'òrgan administratiu, amb competència substantiva en la matèria d'esta conselleria, que declare l'anul·lació de l'autorització d'ocupació de la forest pública Ombria o Mariola, número 47 del CUP, propietat de la Generalitat València i situada al terme municipal d'Agres, concedida a l'empresa Vigilancia Eficaz, SL, per a la instal·lació d'un repetidor de senyals radiofònics en una superfície de 30 m² per venciment del termini fixat, així com que es requerisca la retirada dels equips que s'hi troben.  
  
Segon  
Donar audiència a Vigilancia Eficaz, SL, perquè en el termini de 15 dies hàbils, a comptar de l'endemà de la recepció del present acord, puga al·legar i presentar els documents i justificacions que estime pertinents, a més de poder examinar l'expedient a la Direcció Territorial de la Conselleria d'Infraestructures, Urbanisme i Medi Ambient a Alacant, Secció Forestal, 4a planta, del carrer de Churruca, 29, d'Alacant, en horari d'atenció al públic.  
  
Tercer  
Que es reclame a Vigilancia Eficaz, SL, almenys el cànon anual dels anys que ha estat ocupant la forest sense que l'abonara i que no haja prescrit, ja que intentada la notificació en el domicili que va facilitar la mercantil van ser tornats.  
  
Cosa que li notifique per al seu coneixement i efectes oportuns.  
  
Alacant, 16 de maig de 2014.- El director territorial: Francisco Javier Sogorb Guerra.